NK Zrinski je nogometni klub iz Jurjevca Punitovačkog.

Povijest kluba 
Nogometni klub Zrinski je osnovan 1937. godine.
Najveći uspjesi kluba prije Domovinskog rata bili su igranje u tadašnjoj Međuopćinskoj ligi (sezona 1984./85.) sa klubovima s područja Osijeka, Županje i Đakova. Nakon toga, uglavnom igra u nižim ligama NS Đakovo.
Od stvaranja Republike Hrvatske igra u 3.ŽNL Osječko-baranjske NS Đakovo s manjim ili većim uspjehom, sve do sezone 2004./2005 kada kao prvaci lige prelaze u 2.ŽNL i tada počinje novi uzlet.
Nakon tri sezone, kao pobjednik 2. ŽNL Osječko-baranjske, NS Đakovo, u sezoni 2008./2009., te kroz još dvije kvalifikacijske utakmice s NK Lila, prvakom 2. ŽNL Osječko-baranjske NS Našice, rezultatima 3:2 i 1:1 uspijeva izboriti plasman u 1. ŽNL Osječko-baranjsku, gdje je u naredne tri sezone uvijek pri vrhu tablice.
U sezoni 2011./2012. postaje prvak 1.ŽNL Osječko-baranjske i prelazi u Međužupanijsku ligu (4. liga) u kojoj se natječu klubovi s područja Osječko-baranjske i Vukovarsko-srijemske županije, čime dostiže uspjehe generacije iz sezone 1984./85.
Već u svojoj prvoj sezoni u 4.ligi igra vrlo dobro (20pob./3n./9izg.) i završava na 3. mjestu, sa samo 2 boda zaostatka za drugoplasiranim, koji ide u dodatne kvalifikacije za 3.HNL-istok. U svibnju 2013. u Budrovcima osvaja i svoj prvi Kup NS Đakovo, pobijedivši NK Torpedo iz Kuševca sa 4:2.

Osim seniorske, od sezone 2011./2012. u ligi juniora NS Đakovo, u službenim utakmicama igra i juniorska kategorija kluba.

Uspjesi 
 Prvaci Općinske lige Đakovo, 1984. (Izborili ulazak u Međuopćinsku ligu s klubovima s područja Osijeka, Županje i Đakovo.)
 Prvaci 3. ŽNL  Osječko-baranjske, NS Đakovo, 2004./05.
 Prvaci 2. ŽNL  Osječko-baranjske, NS Đakovo, 2008./09.
 Prvaci 1. ŽNL  Osječko-baranjske, 2011./12.
 Osvajači Kupa NS Đakovo, 2013.g

Statistika u prvenstvima od sezone 2000./2001.

Izvor podataka 
www.rsssf.com
www.nogos.info

Vanjske poveznice 
Glas Slavonije: Zrinski ne krije optimizam
Finale Kupa NS Đakovo 2013 [] 

Fudbal ili nogomet u Đakovu
Fudbalski ili nogometni klubovi u Osječko-baranjskoj županiji